
Annwyl Eilir, 

Llwyddais i dderbyn dosbarth cyntaf yn y cwrs BA Perfformio gan fy mod i wedi llwyddo i gymryd risgiau a thaflu fy hun i fewn i bob agwedd o’r cwrs, hyd yn oed mewn adegau lle roedd y tasgau a’r gofynion tu hwnt i’m barth cysur. Un o’r enghreifftiau fwyaf nodweddiadol o hyn oedd fy natlygiad yn fy ngwersi dawnsio. O’r dair elfen, canu, actio a dawns, dawns oedd yr agwedd a chreuodd y fywaf o anhawster i mi, gan nad oedd gen i brofiad blaenorol ohono. Roedd technegau Bale, Jazz a Tap felly yn gwbl anghyfarwydd a Newydd i mi. Er mwyn gallu sicrhaun’r datblygiad hyn, fe sicrheais fy mod i’n ymarfer yn gyson tu hwnt i’r gwersi, gofyn am help pan oedd anhawster yn codi, nodi nodiadau wedi bob gwers a dyfalbarhau tan fy mod i’n gyfforddus ac yn gweithredu’r weithred yn llwyddiannus. Er fod hyn i gychwyn yn wan, yn arwain tuag at yr asesiad ddawns gyntaf, fe ddatblygodd fy ymroddiad, agwedd penderfyniadol a’r nifer o oriau a dreuliais ar y pwnc ac o ganlyniad i’r teimlad o deimlo’n hyderus wrth gamu i fewn i’r asesiad, fe sicrheais fy mod i’n parhau i gadw’r un ymrwymiad trwy gydol y flwyddyn, hyd yn oed mewn cyfnodau lle redden ni’n datblygu sgiliau dawns. Yn ogystal, fe newidiodd fy agwedd tuag at dawns. Gan fy mod i ar ddechrau’r flwyddyn yn tynnu’n ol, gwrthod cymryd risgiau, gosod fy hun yng nghefn y dosbarth, gwrthod herio a teimlo nad oeddwn i’n ymroi 100% i bob gwers, sylwais if od hyn ond yn neud i mi deimlo’n negyddol iawn ac yn rhywstro unrhyw ddatblygiad. Wed i mi rhsymoli’r ymddygiad hyn, sylwais fod angen newid yr agwedd, yn enwedig er mwyn gallu ymdopi a llwyddo yn y byd proffesiynol. Wedi i mi ddechrau newid fy agwedd, fe ddechreiais fwynhau’r gwersi yn fwy ac o ganlyniad, adlewyrchodd hyn yng nghryfder fy mherfformiad, yn dechnelegol ac yn berfformiadol. Mae hyn yn sgil hanfodol i mi gario gyda ym Mis Medi wrth fynychu’r diwydiant gan y bydd yn fy nghynorthwyo wrth fynychu clyweliadau. 

Elfen ychwanegol a sylweddolais oedd angen gwelliant yn gyffredinol oedd i geisio torri’r meddyliau negyddol parhaol. Gan fod tueddiad gen i i orfeddwl, i farnu fy hun ac i gymharu, roedd yr elfennau hyn yn rhwystro fy nghanolbwyntiad ar y perfformiad yn ystod y sesiynau ac o ganlyniad yn arwain at greu fwy o gamgymeriadau. O ganlyniad felly, roeddwn i’n ffocysu ac yn mynychu’r sesiynau gyda’r agwedd negyddol cyn i ni hyd yn oed ddechrau gweithio ar unrhywbeth. Gwelais i hyn yn digwydd yn fy ngwersi i gyd, yn enwedig yn fy ngwersi canu. Er fod gen i gariad mawr at ganu, roeddwn i’n cymharu fy hun yn gyson gyda eraill yn y dosbarth ac yn dyheu am gael yr un gallu a sgiliau a nhw. Tra’n perfformio felly, nid oeddwn i’n medru trosglwyddo nodweddion cymeriadu a theimlo taith emosiynol y cymeriad, gan fod meddyliau negyddol cyson yn fy rhwystro rhag bod yn y foment. O ganlyniad, effithiodd hyn ar lwyddiant a safon y perfformiad ac yn waeth ar fy iechyd meddwl gan fy mod i’n rhwystredig iawn gyda fy ymdrechion er yr holl baratoadau ac ymarferion blaenorol. I ddiddymu’r tueddiadau hyn, roedd y gwaith ychwanegol a wnes i ar ddod i adnabod y cymeriad, ei brofiadau, emosiynnau a chymhelliannau yn ddyfnach yn fy nghynorthwyo i ymrwymo’n llwyr i’r byd gan fod targed clir gan y cymeriad a gen i fel actor i wireddu a chyrraedd yn ystod y perfformiad. 

Roedd hyn hefyd yn wir yn fy ngwaith actio. Er fy mod i wedi dechrau’r flwyddyn yn hyderus ac yn gyfforddus yn fy ngwersi, fe wynebais gyfnod o golled hyder sylweddol. Roedd ceisio ail-gydio yn yr hyder hyn yn her ac yn gofyn am ddyfallbarhad a dewrder. Dyma’r elfennau a cheisiodd i sicrhau’r tyfiant a datblygiad mwyaf ac arweiniodd at dderbyn y gradd dosbarth cyntaf hyn. Roedd y cyfnod o golled hyder yn fy rhwystro rhag drosglwyddo cymeriadau ond yn hytrach yn trosglwyddo fersiynau o fy hun o fewn cymeriadau eraill ac o ganlyniad, nid oedd mwynhad gen i yn y perfformiad, mond y profiad o weud llinellau yn hytrach na’i deimlo a gwerthfawrogi. Roedd y meddyliau negyddol yn amsugno’r meddwl ac yn achosi’r dirywiad yn sbarc a credadwyedd y perfformiad. Wedi’r cyfnod hyn, sylweddolais fod y profiad hyn ond yn fy rhwystro ac yn fy nhynnu nol rhag gyrraedd fy mhotensial ac felly wrth i mi ddechrau gwthio fy hunt tu hwnt i’m barth cysur, bod yn ddewr a trio pethau newydd, dyma lle ddechreuodd yr hud o fewn y perfformiad i ymddangos a doedd dim stop arnai, gyda perfformiadau cryf a swynol yn cael ei arddangos i gynulleidfaoedd. Dyma un elfen fydd wastad yn aros gyda mi wrth fynychu’r diwydiant gan fydd yn cynnig fwy o gyfleuoedd ac yn arddangos yr unigrywedd hynny i’r cyflogwyr a’r panel. 

Mae’r cwrs wedi cynnig y cyfle i mi ddarganfod fy nghryfderau a gwendidau fel actor ond hefyd fel person a’r amhureddau hynny sydd angen i mi ddiddymu. Dwi wedi cymryd bob cyfle ac wedi dysgu o bob un ohonynt, wedi datblygu fy annibyniaeth a’r gallu i gredu yn fy ngalluoedd ac wedi darganfod talentau ychwanegol sydd gen i. Mae’r gallu i gydnabod fy nghryfderau personol wedi fy ngalluogi i’w ddatblygu yn ystod y cwrs er mwyn datblygu a trosglwyddo’r fersiwn cryfaf o’n nhun. Mae’r sgiliau dwi wedi ei ddatblygu megis sgiliau trefnu ac amseru, Gwaith tim, creadigrwydd, hyder a dyfalbarhad wedi fy muddio ym mhob agwedd o’r cwrs i fod y fersiwn gorau o’n hun a derbyn y marciau uchaf ym mhob modiwl. 

Diolch o galon, 

Mia 

Gwefan
Linc: https://sites.google.com/d/1L0vkbpPnDeZwNubdiogqqxzwScdlbmjF/p/13LsUJSJ3AROfYWmPajdTypnBj1PCDI4a/edit









